දුම්බර මිටියාවතේ එනසාල් වගාව හේතුවෙන් බොහෝ ඉසව් අතහැර දැමුණු නමුත් ඉන් බොහොමයක් පිහිටා තිබුණේ මහනුවර දිස්ත්‍රික්කයට අයත් කොටසේ විය. මහනුවර දිස්ත්‍රික්කයට අයත් රක්ෂිත ප්‍රදේශය නිතරම තෙත් සහිත කාලගුණයෙන් යුක්ත වූ අතර නිතරම පසේ තෙත් බව සේම ජල අංශු වැඩියෙන් තිබුණි. මීදුම පිරුණු වලාකුළු සහිත පරිසරයක් මහනුවරට තිබුණ ද මාතලේ දිස්ත්‍රික්කයට තිබුණේ බොහෝ විට ඊට වෙනස් කාලගුණයකි. එසේම මාතලේ දිස්ත්‍රික්කය තුළ තවත් විශේෂත්වයක් තිබුණි. එහි ලංකාවේ කුඩාම ගම්මානය පිහිටා තිබීමයි. මහනුවර සිට ඒ-9 මාර්ගය ඔස්සේ මාතලේට ළඟාවූ අප මාතලේ සිට රත්තොට පාරට පිවිස එහි කි.මී. 20ක පමණ දුරක් ගොස් පිටවල හන්දියට ළඟාවූයේ දුම්බර ප්‍රචණ්ඩම සුළං කපොල්ල වන රිවස්ටන් හෙවත් බටදඬුකපොල්ල පසුකරගෙනය. හරිත වර්ණයේ විවිධ ප්‍රභේදවලින් සිත්තම් වූ වන පියස අතරින් පතර මීදුම් සළු ඔබ මොබ යන අයුරු අප උදෑහැන්කෙම දැකගත්තේ මඳ සීතලක්ද විඳ ගනිමිනි.
ලංකාවේ කුඩාම ගම්මානය පිහිටා තිබෙන්නේ කොහේද?
මාතලේ දිස්ත්‍රික්කය තුළ